Flyet lander kl. 10.00 Flyets jomfrutur starter Kl. 9.15 hvor flyet letter fra København og sætter kurs mod Aalborg. Her landet det kort før kl. 10.00. Afløser for Dash Q8 Flyet har plads til 88 passagerer, og afløser de famøse Dash Q8-fly. SAS kunne ikke længere benytte disse, efter flere dramatiske landinger. En af disse dramatiske landinger foregik i Aalborg Lufthavn hvor den blev filmet af TV2/Nord. - Det er meget glædeligt, at vi nu kan tilbyde vores kunder og vores medarbejdere et nyt og helt moderne fly , der er state of the art. Flyet er stabilt og gennemtestet og kan derfor medvirke til at fastholde den høje punktlighed, som SAS er kendetegnet ved. Samtidig kan CRJ-900 give vores kunder en hurtig og komfortabel rejse, siger adm. direktør i SAS i Danmark, Susanne Larsen. SAS har købt 12 nye fly Det er firmaet Bombardier der leverer de nye fly. De stod også bag produktionen af Dash Q8-flyene. SAS har købt 12 fly af denne type.
I dag onsdag indsættes nye fly mellem Aalborg og København. SAS indsætter afløseren for Dash Q8- flyene.